CELEX: 62007FO0146
Language: lv
Date: 2009-03-31
Title: Civildienesta tiesas (pirmā palāta) rīkojums 2009. gada 31.martā. # Luigi Marcuccio pret Eiropas Kopienu Komisiju. # Civildienesta lietas - Ierēdņi - Acīmredzama nepieņemamība. # Lieta F-146/07.

CIVILDIENESTA TIESAS RĪKOJUMS (pirmā palāta)
      2009. gada 31. martā
      Lieta F‑146/07
      Luigi Marcuccio
      pret
      Eiropas Kopienu Komisiju
      Civildienests – Ierēdņi – Lūgums veikt izmeklēšanu saistībā ar negadījumu, kurā cietušais ir prasītājs – Prasība par zaudējumu atlīdzību – Acīmredzami juridiski nepamatota prasība – Acīmredzama nepieņemamība
      Priekšmets Prasība, kas celta saskaņā ar EKL 236. pantu un EAEKL 152. pantu un ar kuru L. Marcuccio lūdz it īpaši atcelt Komisijas lēmumu, ar kuru noraidīts prasītāja lūgums uzsākt izmeklēšanu saistībā ar atgadījumu, kas noticis
         laikā, kad prasītājs strādājis Komisijas delegācijā Angolā, kā arī lūdz atlīdzināt kaitējumu, kas viņam radies saistībā ar
         šo atgadījumu
      
      Nolēmums Prasību noraidīt daļēji kā acīmredzami nepieņemamu un daļēji kā acīmredzami juridiski nepamatotu. Prasītājs atlīdzina tiesāšanās
         izdevumus.
      
      Kopsavilkums
      Ierēdņi – Prasība – Iepriekšēja administratīva sūdzība – Termiņi – Noilgums – Atsākšana – Nosacījums – Jauns fakts
      (Civildienesta noteikumu 90. un 91.pants)
      Iespēja iesniegt prasību Civildienesta noteikumu 90. panta 1. punkta izpratnē neļauj ierēdnim neievērot Civildienesta noteikumu
         90. un 91. pantā noteiktos termiņus sūdzības un prasības iesniegšanai, lai ar pieteikumu netieši apstrīdētu agrāku lēmumu,
         kas nav ticis apstrīdēts noteiktajos termiņos. No tā izriet, ka tikai jaunu un būtisku faktu esamība var pamatot pieteikumu
         pārskatīt iepriekšēju galīgu lēmumu.
      
      (skat. 39. un 47. punktu)
      Atsauce
      Tiesa: 1986. gada 13. novembris, 232/85 Becker/Komisija, Recueil, 3401. lpp., 8. punkts.